**Извадок од**

**К О Н К У Р С**

**за запишување студенти на втор циклус студии на студиските програми на**

**Универзитетот „Св. Кирил и Методиј“ во Скопје во учебната 2020/2021година**

**Документи за пријавување и запишување**

**Пред пријавувањето** во роковите утврдени со Конкурсот, секој заинтересиран кандидат **треба да се регистрира на [www.upisi.ukim.mk](http://www.upisi.ukim.mk)** **и да ја пополни електронската пријава од iKnow-системот**.

Бројот којшто кандидатот автоматски го добил од системот за електронското пријавување треба да се внесе и во пријавата што се поднесува при пријавувањето за запишување.

Пријавувањето на кандидатите се врши електронски, со испраќање на електронска пошта (e-mail) на една од електронските адреси кои факултетите ќе ги објават за пријавување на кандидатите.

Во предмет (Subject) на електронската пошта **upisi2020@gf.ukim.edu.mk**, кандидатите го наведуваат бројот што автоматски им го генерирал системот за електронско пријавување.

Во прилог на приjавата, треба да се прикачат (во Attach File) скенирани следниве документи:

* пријавен лист за запишување (oбразец А1, од скриптара);
* електронска пријава (од [www.upisi.ukim.mk](http://www.upisi.ukim.mk));
* оригинален документ за завршен прв циклус студии (задолжително уверение и диплома, ако има);
* изјава за веродостојност на податоци (од web страната на ГФ)
* куса биографија (CV);
* потврда за активно познавање странски јазик;
* потврда за уплатена административната такса во износ од 50,00 денари (**Образец ПП 50:** Назив на примачот: Трезорска сметка-Скопје; Банка на примачот: НБРСМ; Тансакциска сметка 100-0000000-630-95; Уплатна сметка 840-ХХХ-03161; Конто 722313 00)
* препораки од наставни или научни работници (доколку има такви);
* список на стручни или научни трудови и примерок од нив (доколку кандидатите имаат);
* документи за евентуални награди, признанија и други документи.

Кандидатите задолжително ќе добијат автоматска потврда дека електронската пошта е примена и дека пријавата е уредно поднесена.

При **запишувањето**, примените кандидати поднесуваат:

* индекс и пријавни листови (образецот А1 од пријавувањето и Формулар за запишување семестар)
* две фотографии (3,5х4,5) залепени на индексот и Формуларот за запишување семестар
* интерен образец со избрани предмети
* барање за ментор (за кандидатите со 240 ектс и 7/1 степен на студии)
* партиципација од 400 евра во денарска противвредност (1 рата од 1600 евра)(**Образец ПП 50:** Назив на примачот: Трезорска сметка-Градежен факултет - Скопје; Банка на примачот: НБРСМ; Тансакциска сметка 100-0000000-630-95; Уплатна сметка 1600104219-788-15; Конто 723012 41)

**Во вкупниот износ е вклучена и одбраната на магистерскиот труд**

1. **Рокови за пријавување и запишување**

* **За сите студиски програми**

|  |  |  |
| --- | --- | --- |
|  | **Прв рок** | **Втор рок\*** |
| **Пријавување на кандидатите** | 30 септември – 15 октомври 2020 | 1 февруари – 1 март 2021 |
| **Запишување на кандидатите** | 20-22 октомври 2020 | 3 - 5 март 2021 |

**\*Втор уписен рок ќе се спроведе на студиските програми за кандидати со постигнати минимум 240 ЕКТС на прв циклус на студии или завршен 7/1 степен на студии.**

**По реализацијата на првиот уписен рок, за непополнетите места на единиците, односно студиските програми, Универзитетот, на својата интернет страница, ќе објави број на слободни места за запишување во вториот уписен рок во учебната 2020/2021 година.**

**Конкурсот е објавен на интернет-страницата:**

[**http://www.ukim.edu.mк**](http://www.ukim.edu.mк)